ख़ारान (रियासत)

ख़ारान (बलोच: خاران, अंग्रेज़ी: Kharan) बलोचिस्तान में स्थित भारतीय उपमहाद्वीप में ब्रिटिश राज के काल में एक रियासत थी। भारत व पाकिस्तान की स्वतंत्रता के बाद यह अगस्त १९४७ से लेकर अक्तूबर १९४८ तक एक स्वतंत्र राष्ट्र के रूप में था, जिसके बाद इसका पाकिस्तान में विलय कर दिया गया। सन् १६९७ में हुई अपनी स्थापना के बाद से ही यह कलात ख़ानत की अधीनता स्वीकारती थी और यह दर्जा १९४० तक स्थापित रहा। रियासत के अधिकतर लोग बलोच भाषा बोलते थे हालांकि ब्राहुई भाषा बोलने वाले छोटे समुदाय भी रियासत-भर में विस्तृत थे।Ben Cahoon, WorldStatesmen.org. "Pakistan Princely States ". Retrieved 2007-10-03.

 शासक 
ख़ारान के शासक आरम्भ में "मीर" और १९२१ के बाद से "नवाब" और "सरदार बहादुर" कहलाते थे और नौशेरवानी (نوشیروانی) बिरादरी से सम्बन्धित थे।

 इन्हें भी देखें 
 कलात ख़ानत

 सन्दर्भ 

श्रेणी:भारत की रियासतें
श्रेणी:बलोचिस्तान का इतिहास